Eldre mann funnet livløs i vannet
Politiet fikk melding om hendelsen ved Presthølen klokken 17.15. Den 84 år gamle mannen ble funnet livløs ved en badeplass i elva Lygna ved Lyngdal kirke. Det var to gutter på 13 år som fant mannen. Flere voksne skal ha kommet til og fått dratt mannen på land. Klokken 17.40 meldte politiet at ambulansepersonell holdt på med gjenopplivning. Klokken 18 meldes det om at ambulansepersonellet har fått hjerterytme på mannen, og at mannen er kritisk skadd. 84-åringen blir fraktet med luftambulanse til sykehuset i Kristiansand.
En eldre mann ble fredag ettermiddag funnet livløs ved en badeplass i Lyngdal i Vest-Agder.